Nacionalni kongres (Honduras)

Nacionalni kongres (španjolski: Congreso Nacional) je jednodomni parlament Hondurasa te nositelj zakonodavne vlasti u zemlji. Nacionalni kongres utemeljen je 29. kolovoza 1824. godine, tri godine nakon proglašenja nezavisnosti od Španjolske. Aktualni sastav i ovlasti Nacionalnog kongresa regulirane su ustavom iz 1982. godine. Aktualni Nacionalni kongres broji 128 zastupnika, koji se biraju na demokratskim izborima načelom proporcionalne reprezentacije. Mandat zastupnika traje četiri godine. Od 2014. godine, predsjednik Nacionalnog kongresa je Mauricio Oliva iz Nacionalne stranke, koja je ujedno i najjača parlamentarna stranka te čelnica vladajuće koalicije. Nacionalni kongres sastaje se u Zakonodavnoj palači u Tegucigalpi, a godišnja zasjedanja započinju 25. siječnja svake godine. Vanjske veze Službena stranica Arhivirano 2005-03-12 na Wayback Machine-u (es)